Viborger Samler, 1848-06-24
Berlin, den 16de Junii. Vi have iforgaars oplevet en frygtelig Nat. Forbud paa urolige Bevægelser, der allerede yttrede sig om Dagen, lode befrygte store Excesser. Henimod Aften indtraf, som allerede meldt, det før gelige Tilfælde i Kastanieskoven, at det første Compagnie af Borgervæbningen fyrede, som Følge af et Sammenstød, paa Masserne og dræbte og saarede flere Personer. Ved Synet af det udgydte Blod opflammedes Massernes Raseri, og frygtelige Skrig om Hævn løde fra Folkeklyngerne, der desuden ophidsede ved Taler og oprørske Demonstrationer, lode sig henrive til beklagelsesværdige Excesser. Ved Tørklæder, dyppede i Blod og befæstede paa Stænger, ophidsedes Masserne stedse paa ny. Med Lynets Hurtighed løb Efterretningen om Borgergardens factiske Jndskriden igjennem Staden. Henved Kl. 8 om Aftenen bemærkede man en ængstelig Sammenstimlen paa Midtpuncterne, Slotspladsen og Nytorvet; man flygtede ind i Bygningerne. Boutiker og Værksteder lukkedes; Mange ilede derimod til Tøihuset og Kastanieskoven. Jmidlertid droge hele Compagnier af Borgervæbningen, i fuldkommen Opløsning, tilbage til deres Districter, og de truede Puncter, navnlig Tøihuset, syntes blottede for Beskyttelse. Fra nogle Borgergardister toges Geværerne, andre befaledes at aftage Bajonetterne, mange Gardister bandt hvide Tørklæder om deres Geværer, til Tegn paa Fred; de vilde ikke skyde paa deres Medborgere. Fra Klokken 9 1/2 var Indgangen til Tøihuset, fra Mollersstrædet, endnu besat af Borgervæbningen fra det 4de Qvarteer, men denne afløstes snart af Haandværkerforeningen. Massernes Antal i Kastanieskoven voxede, og Hobene rykkede nu frem imod Tøihuset, hvis Besætning udenfor samme ikke var stærk nok til at modstaae Angrebet. Uafladelig raabtes der, at Militairet skulde drage bort fra Tøihuset; vilde Raab tonede rundt om Bygningen og i det Fjerne. Deputerede fra Borgerskabet havde kort efter de af Borgervæbningen affyrede Skud begivet sig til Ministerpræsidenten og Jndenrigsministeren; begge disse Mænd yttrede deres Beklagelse over de forefaldne Excesser. En Docent ved Universitetet og to Studerende ilede til Chefen for Nationalgarden og udvirkede befaling til at det bevæbnede Studentercorps skulde i Forening med Haandværkerforeningens Corps besætte Tøihuset, og at Militairet skulde drage bort fra Tøihuset. Forvirringen var almindelig, den tiltog. Major Blesson, der har afløst General Aschoff som Chef for Borgervæbningen, lovede at indlede den strengeste Undersøgelse imod de Borgergardister, der havde fyret uden befaling; Folket ansporedes til Yderligheder. Pludselig Kl. 11 om Aftenen - antændtes Fakler i Kastanieskoven; frygtelige Slag anbragtes imod Porten til Tøihuset. Ruderne klirrede. Omsider sprængtes Portene, og nu begyndte en almindelig Plyndring af Vaaben, under hvilken kostbare Armaturstykker ikke engang skaanedes. Man opbrød Kister med Spidskugler, der rullede hen af Jorden. Huer og Lommer fyldtes med disse; ja endog paa Gaderne rullede Kugler omkring som Legetøi. Store Stykker Bly slæbtes ud af Tøihuset. Den af 250 Md. bestaaende Besætning af det 24de Regiment forlod nu Tøihuset; efter hvis Befaling, vides ikke. Saaledes rasede Plyndringen indtil Midnat, da rykkede Soldater frem under Trommernes Hvirvel, rensede Pladsen i Stormskridt og med fældet Bajonnet, samt besatte, i Forening med Borgervæbningen, Tøihuset. Denne lykkedes det ogsaa hist og her at bemægtige sig enkelte Vaabenstykker og igaar (den 15de Juni) afleveredes ogsaa mange Geværer, Sabler, Bøsser, Pistoler m.v. Under disse Scener i Tøihuset opbrødes desuden Vaabenboutiker i Staden, og de derværende Vaaden plyndredes; endog det kongl. Theaters Armaturkammer tømtes. Barricader opførtes ogsaa, af hvilke den i Landesbergergaden udmærkede sig ved sin Styrke og Høide; ogsaa i Markgrevgaden og paa andre Steder fremstode Barricader. Omsider adspredtes Mængden om Morgenen Kl. 4. Men hvor er Kongen af Preussen, – J Berlin er han ikke, og Potsdam har han forladt.